BMW F30

**BMW F30** — аўтамабільная платформа (**F30** — седан), на якой пабудавана шостае пакаленне BMW 3 серыі. Змяніла папярэднюю BMW E90. Была прадстаўлена кампаніяй 14 кастрычніка 2011 года ў Мюнхене. Продаж пачаўся 11 лютага 2012 года.

## Мадэльны шэраг 
* **F30** — першая мадэль з гэтай серыі, чатырохдзверны седан, які выпускаўся з кастрычніка 2011 года.
* **F31** — універсал, выпускаўся з мая 2012 года.
* **F34** — Gran Turismo, мадэль са спусцістым дахам, якая аб’ядноўвае седан і ўніверсал, выпускалася з сакавіка 2013 года.
* **F35** — падоўжаная версія, выпускаецца з ліпеня 2012 года для продажу ў Кітаі.
* **F32, F33, F36** — гэтыя мадэлі для павышэння прэстыжнасці былі выведзеныя з серыі BMW 3 і змешчаны ў спецыяльна створаную для іх серыю BMW 4. F32 — купэ, F33 — кабрыялет, F36 — чатырохдзвернае купэ.

## Адрозненні ад E90 
Кузаў новага BMW стаў на 93 мм даўжэй, на 6 мм шырэй (на 42 мм з люстэркамі) і на 8 мм вышэй свайго папярэдніка BMW E90. Колавая база павялічылася на 50 мм. Аб’ём багажніка павялічыўся на 50 літраў. Цана машыны таксама вырасла: у Германіі BMW 320d па стане на 2011 год каштавала ад 35 350 еўра (на 1 050 еўра даражэй за ранейшую), 335i — ад 43 600 еўра (+ 450 еўра). Новае пакаленне ўпершыню пазбавілася атмасферных матораў, усе рухавікі цяпер будуць турбіраванымі. Нягледзячы на тое, што аўтамабілі новага пакалення сталі больш, яны адначасова сталі лягчэй папярэдніка. Новы 328i мае тую жа вагу, што і папярэдні 325i, а 335i на 40 кг лягчэй ранейшага 335i.

## Дызайн 
Шостае пакаленне 3 серыі ў кузаве седан з’яўляецца бестселерам аўтамабіляў прэміум класа. Шырокія заднія ліхтары і нізкі дах надае новай мадэлі больш спартыўны выгляд. Экстэр’ер стаў падобны на традыцыйны класічны стыль BMW канца 90-х гадоў — 3-й серыі (E46) і 5-й серыі (Е39). Невялікі ВК-дысплей выступае з прыборнай панэлі, драўляныя і алюмініевыя ўстаўкі на дзвярной ручцы, трохкутная кансоль і мінімальная колькасць кнопак на прыборнай панэлі. Падшклянкі вярнуліся ў цэнтр і схаваныя пад пластыкавым адсекам. Кампанентная акустыка стала значна больш прыкметнай. «Спорт Лайн» мае ярка-чырвоныя швы на дзвярной панэлі, сядзеннях і рулявым коле, як на M3. Існуе таксама аздабленне пад чырвоны металік, якое ахоплівае ўсю прыборную панэль.

### Каляровыя рашэнні кузава 
Універсальныя колеры

Колеры з эфектам металік

Індывідуальныя

### Sport Line 
Экстэр’ер: 17-цалёвыя колы, глянцавы чорны паветразаборнік і рашотка радыятара, чорныя вонкавыя люстэркі задняга выгляду, спартыўная падвеска, чорны хром на выхлапной трубе.

Інтэр’ер: спартыўныя парогі, спартыўны руль, абабіты скурай з чырвонай эксклюзіўнай паласой, спартыўныя сядзенні з эксклюзіўнай чырвонай устаўкай, на выбар глянцавае чорнае або алюмініевае унутранае аздабленне з акцэнтам на чырвоны або чорны колер, ручка каробкі перадач з эксклюзіўнымі колерамі, хромавыя кольцы вакол кнопак клімату і радыё на панэлі кіравання, прыборная панэль з чырвонай падсветкай.

### Modern Line 
Экстэр’ер: 17-цалёвыя колы, дэкаратыўны матавы хром на рашотцы радыятара і выхлапной трубе.

Інтэр’ер: больш сучасныя парогі, скураное спартыўнае рулявое кола ў эксклюзіўных яркіх колерах, скураная абіўка сядзенняў, алюмініевыя і драўляныя ўстаўкі з хромам, прыборная панэль у яркіх колерах (а таксама ў камбінацыі з чорнай скураной абіўкай), хромавыя кольцы вакол кнопак клімату і радыё на панэлі кіравання.

### Luxury Line 
Экстэр’ер: 17-цалёвыя колы, храмаваная рашотка радыятара і выхлапная труба.

Інтэр’ер: раскошныя парогі, спартыўны руль, абабіты скурай, скураная абіўка з эксклюзіўнымі палосамі, драўляныя ўстаўкі з хромам, панэль у карычневым колеры (у спалучэнні з карычневай абіўкай сядзенняў), хромавыя кольцы вакол кнопак клімату і радыё на панэлі кіравання, цэнтральная кансоль пад хром.

## Характарыстыкі 
**Седан з бензінавым маторам**

* Даныя ў [ ] дужках сапраўдныя для АКП.
* Даныя ў () дужках сапраўдныя для поўнага прывада xDrive.
**Седан з дызельным маторам**

* Даныя ў [ ] дужках сапраўдныя для АКП.
* Даныя ў () дужках сапраўдныя для поўнага прывада xDrive.

## Бяспека 
Аўтамабіль прайшоў тэст Euro NCAP у 2012 годзе:

## Спасылкі 
* Аўтамабіль на афіцыйным сайце BMW 

Катэгорыя:Аўтамабілі 2010-х
F30
Катэгорыя:Аўтамабілі паводле алфавіта
Катэгорыя:Седаны